“ฟิลลิปฯ” คัด 17 หุ้นการเมือง พร้อมเด้งแรงขานรับปัจจัยบวกนโยบายหลัก หลังตั้งครม.ชุดใหม่!
"ฟิลลิปฯ" คัด 17 หุ้นการเมือง พร้อมเด้งแรงขานรับปัจจัยบวกนโยบายหลัก หลังตั้งครม.ชุดใหม่!
"ฟิลลิปฯ" คัด 17 หุ้นการเมือง พร้อมเด้งแรงขานรับปัจจัยบวกนโยบายหลัก หลังตั้งครม.ชุดใหม่!
15 ก.ค. 2562

ผู้สื่อข่าวรายงานว่า สืบเนื่องจากวันที่ 10 ก.ค.62 ราชกิจจานุเบกษา เผยแพร่ประกาศแต่งตั้งรัฐมนตรี พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าฯ แต่งตั้งรัฐมนตรี
โดย บริษัทหลักทรัพย์ฟิลลิป (ประเทศไทย) จำกัด (มหาชน) ได้รวบรวมบริษัทจดทะเบียนในตลาดหลักทรัพย์แห่งประเทศไทยที่คาดว่าจะได้รับปัจจัยบวกจากนโยบายหลักของรัฐบาลชุดใหม่ภายหลังการโปรดเกล้าแต่งตั้งครม. ทั้งนี้พบว่าหุ้นในกลุ่มที่จะได้รับปัจจัยบวกได้แก่ กลุ่มรับเหมาก่อสร้าง ที่จะได้รับผลดีจากการลงทุนโครงสร้างพืนฐานต่างๆ กลุ่มค้าปลีก และอสังหาริมทรัพย์ที่จะได้รับปัจจัยบวกจาก นโยบายสวัสดิการประชารัฐ และโครงการบ้านล้านหลัง
อีกทั้ง กลุ่มนิคมอุตสาหกรรมที่จะได้รับผลดีจากนโยบายการลงทุนในโครงการระเบียงเศรษฐกิจภาคตะวันออก (EEC) กลุ่มสื่อสารที่จะได้รับผลดีนโยบายการศึกษา 4.0 ที่สร้างนวัตกรรมการค้าผ่านเทคโนโลยี 5G กลุ่มเกษตร ได้รับผลดีนโยบายประกันรายได้เกษตร และ บริษัท ดีโอดี ไบโอเทค จำกัด (มหาชน) หรือ DOD ที่จะได้รับปัจจัยบวกจากนโยบาย กัญชาไทย ปลูกได้เสรี
